Twee vas ná plaasmoordTwee mans is hegtenis geneem in verband met ŉ plaasmoord in Noordwes. Frans van der Schyff (76) en sy vrou, Hennie (73), is Woensdag op hul plaas Môrester tussen Klerksdorp en Ventersdorp aangeval, berig OFM. Hennie is vermoor en Frans het ernstige kopbeserings opgedoen. Kol. Sabata Mokgwabone, woordvoerder van die polisie, sê die twee verdagtes, onderskeidelik 25 en 26 jaar oud, is op ŉ naburige plaas in hegtenis geneem. Mokgwabone sê die egpaar se motor en vuurwapens wat gedurende die aanval gesteel is, is in die verdagtes se besit gevind. Die verdagtes sal binnekort in die hof verskyn. Mokgwabone sê Hennie se liggaam is in die slaapkamer gevind. Sy het ŉ kopwond gehad.